Polisievrou in Kaapstad doodgeskietŉ Polisievrou is Vrydagaand in Philippi in Kaapstad doodgeskiet. ŉ Polisiewoordvoerder, lt. kol. André Traut, sê die 36-jarige konstabel was in uniform en het met ŉ polisiemotor gery toe sy omstreeks 18:40 twee keer deur die windskerm geskiet is. Sy is na ŉ nabygeleë hospitaal geneem waar sy aan haar beserings beswyk het. Die moordenaars het van die toneel gevlug. Traut sê die konstabel was ongewapen en op pad om ŉ pakkie te gaan afhaal in Khayelitsha ten tyde van die voorval. Die polisie ondersoek ŉ saak van moord.